Šv. Mikalojaus Auksinių Kupolų vienuolynas

Šv. Mikalojaus Auksinių Kupolų vienuolynas () – stačiatikių vienuolynas, esantis Kijeve, atstatytas 1998 m. vietoje 1930-aisiais nugriautos Šv. Mikalojaus katedros. Pagrindinė Ukrainos stačiatikių bažnyčios šventovė, kurioje veikia Kijevo ir visos Ukrainos metropolito rezidencija. Vienuolynas įsikūręs ant Dniepro kranto, į šiaurės rytus nuo Sofijos soboro. Pastatytas viduramžiais Kijevo Rusios didžiojo kunigaikščio Sviatopolko Iziaslavičiaus.

Istorija 

Šv. Mikalojaus Auksinių Kupolų vienuolynas yra vienas seniausių vienuolynų Kijeve. Statinių kompleksas apima atkurtą 1990-ųjų viduryje, Kijevo dangiškojo globėjo arkangelo Mykolo garbei pastatytą katedrą ir ukrainietiško baroko stiliaus varpinę. Išlikęs refektoriumas, jungiantis su Šv. Jono evangelisto cerkve (1713 m.). Spėjama, kad 1108-1113 m. pastatyta Šv. Mikalojaus katedra Kijeve buvo pirmoji šventovė su paauksuotomis viršūnėmis, iš kur atkeliavo ši savita tradicija į Rusiją. Vienuolynas garsėjo savo freskomis ir ypač mozaikomis. XII amžiuje jis buvo kunigaikščių laidojimo vieta. 

1934–1935 metais katedra sovietų valdžios buvo nugriauta. Kankinės Šv. Barboros relikvijos buvo perkeltos į Vladimiro katedrą, nuimtos mozaikos  išvežtos į Šv. Sofijos katedrą, taip pat į Leningrado muziejus (Ermitažas, Rusų muziejus), Maskvą (Tretjakovo galerija). 1998 m. katedra ir varpinė baigtos restauruoti, o 1999 m. įvyko oficialus atidarymas. 2001 m. Rusijos Federacijos kultūros ministerija pradėjo grąžinti katedrai šios šalies muziejuose saugotas freskas ir mozaikas, o 2008 m. jos buvo paruoštos eksponuoti.

Galerija

Šaltiniai

Nuorodos 

 Oficiali svetainė (archangel.kiev.ua)
 

Kijevas
Ukrainos bažnyčios
Stačiatikių vienuolynai